# Alessio Figalli

Alessio Figalli (Roma, 2 d'abril de 1984) és un matemàtic italià especialitzat en equacions en derivades parcials (EDP).
El 2012, va guanyar el Premi i Curs Peccot i el Premi EMS. El 2015 la Medalla Stampacchia, i el 2017 el Premi Feltrinelli. Va ser un dels conferenciants convidats al Congrés Internacional de Matemàtiques (ICM), el 2014. L'any 2016, va rebre un projecte d'investigació del Consell Europeu d'Investigació (ERC), i l'any 2018 li va ser atorgada la Medalla Fields "per les seves contribucions a la teoria del transport òptim i les seves aplicions en les equacions en derivades parcials, la geometria mètrica i la probabilitat."

## Biografia

Figalli va acabar la llicenciatura en matemàtiques a la Scuola Normale Superiore de Pisa l'any 2006, i en menys d'un any ja havia acabat el doctorat (2007). Els seus directors de tesi van ser Luigi Ambrosio i Cédric Villani.
L'any 2007 va ser contractat com a investigador permanent al CNRS a Paris, i, el 2008, va passar a ser Professeur Hadamard a l'École polytechnique. El 2009 se'n va anar a la Universitat de Texas a Austin com a professor titular, on va passar a ser Catedràtic el 2011. Des de 2016, és Catedràtic a l'ETH Zürich.
Entre diversos reconeixements, Figalli va guanyar, el 2012, el Premi EMS, el Premi Peccot-Vimont i Cours Peccot del Collège de France i va ser Conferenciant Nachdiplom a l'ETH Zürich el 2014. L'any 2015 va rebre la Medalla Stampachia, i el 2017 el Premi Feltrinelli en matemàtiques. L'any 2018 va guanyar la Medalla Fields.
Figalli ha treballat en diverses àrees de les matemàtiques, principalment en EDP, càlcul de variacions, i teoria geomètrica de la mesura. Entre els seus principals resultats destaquen els articles amb Guido de Philippis sobre l'equacio de Monge-Ampere, així com els seus treballs en desigualtats isoperimètriques i en sistemes dinàmics. També ha obtingut resultats importants en fisica matemàtica, i en matrius aleatòries. Finalment, en col·laboració amb els matemàtics catalans Xavier Ros-Oton i Joaquim Serra Montolí, ha obtingut diversos resultats sobre problemes de frontera lliure.

## Referències

* ↑ «6th European Congress of Mathematics». European mathematical Society. [Consulta: 13 març 2013].
* ↑ 2015 Guanyador de la Medalla Stampacchia
* ↑ «ICM 2014». Arxivat de l'original el 2014-11-06. [Consulta: 28 juny 2018].
* ↑ «Fields Medals 2018». International Mathematical Union.
* ↑ «ETH Lectures in Mathematics».
* ↑ «$W^{2,1}$ regularity for solutions of the Monge–Ampère equation». Inventiones Mathematicae. DOI: 10.1007/s00222-012-0405-4.
* ↑ «Partial regularity for optimal transport maps». Publications mathématiques de l'IHÉS. DOI: 10.1007/s10240-014-0064-7.
* ↑ «A mass transportation approach to quantitative isoperimetric inequalities». Inventiones Mathematicae. DOI: 10.1007/s00222-010-0261-z.
* ↑ «Generic hyperbolicity of Aubry sets on surfaces». Inventiones Mathematicae. DOI: 10.1007/s00222-014-0533-0.
* ↑ «Semiclassical limit of quantum dynamics with rough potentials and well-posedness of transport equations with measure initial data». Communications on Pure and Applied Mathematics. DOI: 10.1002/cpa.20371.
* ↑ «On the Lagrangian structure of transport equations: The Vlasov–Poisson system». Duke Mathematical Journal. DOI: 10.1215/00127094-2017-0032.
* ↑ «Universality in several-matrix models via approximate transport maps». Acta Mathematica. DOI: 10.1007/s11511-016-0142-4.
* ↑ «Free boundary regularity in the parabolic fractional obstacle problem». Communications on Pure and Applied Mathematics. DOI: 10.1002/cpa.21745.
* ↑ «On the fine structure of the free boundary for the classical obstacle problem». preprint arXiv.

## Enllaços externs

* Alessio Figalli al Mathematics Genealogy Project.
* Pàgina web personal d'Alessio Figalli